《立秋前一夕懒宜巢坐雨》
清代·王润生

但取居容膝，无妨屋打头。雨声凉入夜，灯影瘦知秋。

络纬萧萧作，梧桐叶叶愁。暗中更节物，点滴与心谋。

作者简介：字慰三，号友红，家枚从叔，廪贡生，候选训导，壬午科本省乡试堂备。著有《拙好轩诗稿》《五代史乐府》及《懒宜巢文草》、《茗余杂谈》。邑志文苑传。清道光二十九年生，光绪三十年卒。